S-523/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur H-kvk-þgf N-kvk-þgf A-kvk-þgf, kennitala 200696-2209, Sólheimum 23, Reykjavík, fyrir fíkniefnalagabrot, með því að hafa mánudaginn 12. júní 2017, í bifreiðinni TN-U92 sem lagt var á bifreiðastæði utan við Laugarásbíó í Reykjavík, haft í vörslum sínum, í sölu- og dreifingarskyni, 10,87 g af amfetamíni, 18,36 g af marijúana, 5,43 g af kannabislaufum og 9 stykki af Ecstasy sem ákærða vísaði lögreglu á en ákærða hafði falið efnin aftan við hanskahólf bifreiðarinnar.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á 10,87 g af amfetamíni, 18,36 g af marijúana, 5,43 g af kannabislaufum og 9 stykki af Ecstasy samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í júní 1996. Með dómi Héraðsdóms Reykjavíkur, uppkveðnum 6. desember 2016, var ákærða dæmd til að sæta fangelsi í tvo mánuði, skilorðsbundið í tvö ár. Með brotum þeim sem ákærða er sakfelld fyrir í þessu máli hefur hún rofið skilorð dómsins og verður refsingin því tekin upp og ákærða gerð refsing í einu lagi, sbr. 60. gr. og 77. gr. almennra hegningarlaga.

Með hliðsjón af framangreindu, umfangi þeirra ávana- og fíkniefna sem tilgreind eru í ákæru og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 90 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 10,87 g af amfetamíni, 18,36 g af marijúana, 5,43 g af kannabislaufum og 9 stykki af Ecstasy, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, V-kk-ef H. V-kk-ef hrl., 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf N-kvk-nf A-kvk-nf, sæti fangelsi í 90 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 10,87 g af amfetamíni, 18,36 g af marijúana, 5,43 g af kannabislaufum og 9 stykki af Ecstasy.

Ákærða greiði málsvarnarþóknun skipaðs verjanda síns, V-kk-ef H. V-kk-ef hrl., 105.400 krónur.

L-kvk-nf R-kvk-nf S-kvk-nf